En komplet omstopning medfører at sadlen tømmes for alt eksisterende fyld. Derefter fyldes sadlen igen med 100 % ren ny uld og så skal den samles / syes sammen igen. En komplet omstopning af en sadel er en stor omgang, som også involverer en del syarbejde i hånden, efter sadlen har været skilt helt ad. Derfor går der typisk en uge, før du kan få sadlen lagt på hesten igen. Her skal du også ud at ride en tur i den nyomstoppede sadel, så vi sammen sikrer, at sadlen også ligger som den skal, når hesten er i bevægelse under rytter.